2019.gada Noteikumi Nr.

Rīgā (prot. Nr. .§)

**Grozījumi Ministru kabineta 2016. gada 2. augusta noteikumos Nr.504 “Darbības programmas “Izaugsme un nodarbinātība” 7.3.2. specifiskā atbalsta mērķa “Paildzināt gados vecāku nodarbināto darbspēju saglabāšanu un nodarbinātību” īstenošanas noteikumi”**

*Izdoti saskaņā ar Eiropas Savienības struktūrfondu un*

*Kohēzijas fonda 2014.-2020. gada plānošanas perioda*

*vadības likuma 20. panta 6. un 13. punktu*

Izdarīt Ministru kabineta 2016. gada 2. augusta noteikumos Nr.504 “Darbības programmas “Izaugsme un nodarbinātība” 7.3.2. specifiskā atbalsta mērķa “Paildzināt gados vecāku nodarbināto darbspēju saglabāšanu un nodarbinātību” īstenošanas noteikumi” (Latvijas Vēstnesis, 2016, 149.nr.; 2018, 35., 220.nr.) šādus grozījumus:

1. Aizstāt 3.1.1. apakšpunktā vārdus “ir konstatēta veselības stāvokļa neatbilstība veicamajam darbam, vai arodslimību pazīmes” ar vārdiem “ir konstatētas pazīmes, kas norāda uz iespējamu veselības stāvokļa neatbilstību veicamajam darbam, vai arodslimību pazīmes”.

2. Izteikt 16.3.4. apakšpunktu šādā redakcijā:

“16.3.4. darba vides uzlabojumi, ietverot darba vietu pielāgošanu, aprīkojumu un individuālos darba aizsardzības līdzekļus;”.

3. Izteikt 16.3.5. apakšpunktu šādā redakcijā:

“16.3.5. ārstu konsultācijas, medicīniskie izmeklējumi un veselības uzlabošanas pasākumi;”.

4. Papildināt noteikumus ar 16.6.1 apakšpunktu šādā redakcijā:

“16.6.1 pieredzes apmaiņas pasākumi par ilgtspējīgu darba mūžu finansējuma saņēmēja projekta īstenošanas personālam un vadības personālam;”.

5. Papildināt 18.2.1. apakšpunktā aiz skaitļa “16.5.” ar skaitli “16.6.1”.

6. Izteikt 18.2.2. apakšpunktu šādā redakcijā:

“18.2.2. vienreizēja dotācija darba devējam šo noteikumu 16.3.4. apakšpunktā minētiem darba vides uzlabojumiem. Dotāciju piešķir atbilstoši darba devēja iesniegtajai darba vides uzlabojumu tāmei, kura atbilst plānam saskaņā ar arodveselības un arodslimību ārsta un ergoterapeita atzinumu, bet ne vairāk kā 1 000 *euro* darba vides uzlabojumiem vienam nodarbinātajam, tai skaitā piegādes un uzstādīšanas izmaksas. Ja vienā darba vietā darbu veic ne vairāk kā četri nodarbinātie, minēto dotāciju darba vides uzlabojumiem var summēt atbilstoši darba vietā nodarbināto skaitam;”.

7. Izteikt 18.2.3.1 apakšpunktu šādā redakcijā:

“18.2.3.1 kompensācijas izmaksas šo noteikumu 16.3.5. apakšpunktā minētajām ārstu konsultācijām, medicīniskajiem izmeklējumiem un veselības uzlabošanas pasākumiem atbilstoši plānam šo noteikumu 3.1. apakšpunktā minētajām personām – ne vairāk kā 400 *euro* vienai personai;”.

8. Papildināt noteikumus ar 18.2.4.1 apakšpunktu šādā redakcijā:

“18.2.4.1 ārvalstu komandējumu izmaksas šo noteikumu 18.1.1. apakšpunktā minētajam projekta īstenošanas personālam un vadības personālam šo noteikumu 16.6.1 apakšpunktā minētās atbalstāmās darbības īstenošanai atbilstoši normatīvajiem aktiem par kārtību, kādā atlīdzināmi ar komandējumiem saistītie izdevumi;”.

9. Aizstāt 19.3. apakšpunktā vārdus “transporta nomas pakalpojumiem” ar vārdiem “transporta pakalpojumu pirkšanai, transporta nomai un degvielas iegādei”.

10. Papildināt 25.2. apakšpunktā aiz vārdiem “kancelejas preču iegādi” ar vārdiem “tulkošanu, ārvalstu ekspertu piesaisti”.

11. Izteikt 26.2.4. apakšpunktu šādā redakcijā:

“26.2.4. šo noteikumu 26.2.3. apakšpunktā minētajā plānā ietver visus iespējamos risinājumus un darbības, tai skaitā elastīga darba risinājumus, ieteikumus darba vides uzlabojumiem, konkurētspējas paaugstināšanas un apmācību pasākumiem, karjeras konsultācijām, informālai izglītībai (prasmju nodošanas un mentoringa pasākumiem) un ieteikumus ārstu konsultācijām, medicīniskajiem izmeklējumiem un veselības uzlabošanas pasākumiem;”.

12. Svītrot 27.1.3. apakšpunktā vārdu “psihoterapeitu”.

13. Aizstāt 27.1.4. apakšpunktā vārdus “veselības stāvokļa uzlabošanas” ar vārdiem “ārstu konsultāciju, medicīnisko izmeklējumu un veselības stāvokļa uzlabošanas”.

14. Izteikt 27.1.1 apakšpunktu šādā redakcijā:

“27.1.1 šo noteikumu 3.1. apakšpunktā minētās personas, kas atbilstoši plānam izvēlas šo noteikumu 16.3.5. apakšpunktā minētos ārstu konsultāciju, medicīnisko izmeklējumu un veselības uzlabošanas pasākumu pakalpojumu sniedzējus, kuri reģistrēti ārstniecības personu un ārstniecības atbalsta personu reģistrā vai ārstniecības iestāžu reģistrā attiecīga pakalpojuma sniegšanai. Veselības uzlabošanas pasākumu pakalpojumu sniedzējs var būt arī komersants, kura darbības veids atbilstoši NACE 2.red. ir “Veselība un sociālā aprūpe”, “Sporta nodarbības, izklaides un atpūtas darbība”, vai “Fiziskās labsajūtas uzlabošanas pakalpojumi”, vai pašvaldības iestāde. Lai tiktu kompensētas ārstu konsultāciju, medicīnisko izmeklējumu un veselības uzlabošanas pasākuma izmaksas, šo noteikumu 3.1. apakšpunktā minētā persona pēc attiecīgā pakalpojuma saņemšanas iesniedz finansējuma saņēmējam maksājumus apliecinošus dokumentus;”.

15. Aizstāt 27.2.2. apakšpunktā vārdus “vietas pielāgošanu” ar vārdiem “vides uzlabojumus”.

16. Aizstāt 29. punktā skaitli “18” ar vārdu “sešus”.

17. Aizstāt 38.2. apakšpunktā vārdus un skaitļus “Komisijas regulas Nr. 1408/2013 3. panta 2. punktā” ar vārdiem un skaitļiem “Komisijas regulas Nr. 1408/2013 3. panta 3.a punktā”.

18. Svītrot 39. punktā vārdus “vai saskaņā ar normatīvajiem aktiem par zvejniecības un akvakultūras nozarē piešķiramā *de minimis* atbalsta administrēšanu un uzraudzību, vai saskaņā ar normatīvajiem aktiem par lauksaimniecības nozarē piešķiramā *de minimis* atbalsta administrēšanu un uzraudzību”.

19. Izteikt 41. punktu šādā redakcijā:

“41. Lēmumu par *de minimis* atbalsta piešķiršanu var pieņemt saskaņā ar  Komisijas regulas Nr. 1407/2013 7.panta 4.punktu un 8.pantu, Komisijas regulas Nr. 717/2014 7.panta 4.punktu un 8.pantu un Komisijas regulas Nr. 1408/2013 7.panta 4.punktu un 8.pantu atbilstoši šo regulu darbības termiņam.”

20. Papildināt noteikumus ar 42. un 43. punktu šādā redakcijā:

“42. Par *de minimis* atbalsta piešķiršanas brīdi uzskata vienošanās pie šo noteikumu 26.1.3.apakšpunktā minētā līguma spēkā stāšanās dienu par šo noteikumu 16.3.2. un 16.3.4. apakšpunktā minēto atbalstāmo darbību īstenošanu.

43. Ja atbalsta saņēmējs ir pārkāpis Komisijas regulas Nr.1407/2013, Komisijas regulas Nr.717/2014 vai Komisijas regulas Nr.1408/2013 prasības, atbalsta saņēmējam ir pienākums atmaksāt finansējuma saņēmējam visu projekta ietvaros saņemto *de minimis* atbalstu, kas piešķirts saskaņā ar attiecīgo regulu, kopā ar procentiem, ko publicē Eiropas Komisija saskaņā ar Komisijas 2004.gada 21.aprīļa regulas (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108.panta piemērošanai, 10.pantu, tiem pieskaitot 100 bāzes punktus, no dienas, kad *de minimis* atbalsts tika izmaksāts atbalsta saņēmējam līdz tā atgūšanas dienai, ievērojot Komisijas 2004.gada 21.aprīļa regulas (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108.panta piemērošanai, 11.pantā noteikto procentu likmes piemērošanas metodi.”

21. papildināt noteikumus ar VI nodaļu šādā redakcijā:

“VI. Noslēguma jautājums

44. Grozījumus šo noteikumu 18.2.3.1 un 27.1.1 apakšpunktā, kas paredz izmaiņas kompensācijas izmaksas apmērā un nosaka, ka veselības uzlabošanas pasākumu pakalpojumu var sniegt komersants vai pašvaldības iestāde, nepiemēro tiem līgumiem, kurus finansējuma saņēmējs ar šo noteikumu 3.1. apakšpunktā minētajām darba devēju nodarbinātajām personām noslēdzis līdz šo grozījumu spēkā stāšanās dienai.”

Ministru prezidents A. K. Kariņš

Labklājības ministre R. Petraviča

R. Kudļa 67021630

Rudolfs.Kudla@lm.gov.lv